Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 777/11/8806	Košice, 17.1.2012
EEČ : 2-65-4-2012

U Z N E S E N I E

Trestná vec:	obvinený XXXXX  
Prečin:	nebezpečné vyhrážanie podľa § 360 odsek 2 písmeno b Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice-okolie
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: Košice
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
dňa 12. 01. 2012 zložil na účet Okresnej prokuratúry Košice - okolie č. XXXXX peňažnú sumu vo výške XXXXX, určenú na všeobecne prospešné účely - na pomoc poškodeným trestnými činmi.

II.

	Podľa § 220 ods. 1 Trestného poriadku trestné stíhanie voči obv. XXXXX pre vyššie opísaný skutok napĺňajúci znaky prečinu nebezpečného vyhrážania podľa § 360 ods. 1, 2 písm. b/  Trestného zákona zastavujem.

a.	Suma odovzdaná štátu na peňažnú pomoc obetiam trestnej činnosti: XXXXX € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX, rodné číslo: XXXXX
	dátum narodenia: XXXXX
	miesto narodenia: Košice
	trvalé bydlisko: XXXXX
realizované vyšetrovateľom (policajným orgánom) Obv.odd. PZ Kysak pod spisovou značkou ORP-1155/KY-KS-2011.

Skutková veta: 
dňa 15. 09. 2011 asi o 15.30 hod. v rodinnom dome XXXXX, okres Košice - okolie, zabitím sa vyhrážal svojmu otcovi XXXXX, nar. 08. 10. 1953 spôsobom vzbudzujúcim dôvodnú obavu
Odôvodnenie: 
Uznesením Obvodného oddelenia PZ Kysak  zo dňa 18. 10. 2011  pod sp. zn. ČVS:ORP-1155/KY-KS-2011 ako obvineného trestne stíha obv. XXXXX pre prečin nebezpečného vyhrážania podľa § 360 ods. 1, 2 písm. b/ Trestného zákona za to, že

dňa 15. 09. 2011 asi o 15.30 hod. v rodinnom dome XXXXX, okres Košice - okolie, zabitím sa vyhrážal svojmu otcovi XXXXX, nar. 08. 10. 1953 spôsobom vzbudzujúcim dôvodnú obavu,

Preskúmaním vyšetrovacieho spisu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného zákona.

Obvinený XXXXX  a poškodený XXXXX dňa 12. 01. 2012 za prítomnosti probačného a mediačného úradníka Okresného súdu Košice - okolie uzavreli dohodu o zmieri, v rámci ktorej poškodený nežiada od obvineného náhradu škody, pretože táto škoda nevznikla.

Obvinený slobodne a vážne, zrozumiteľne a určito vyhlásil, že spôsobil skutok, za ktorý je stíhaný, svoje konanie oľutoval. Poškodený prehlásil, že týmto boli jeho nároky voči obvinenému v celku uspokojené.

Dňa 12. 01. 2012 obvinení zložili na účet Okresnej prokuratúry Košice - okolie č. XXXXX peňažnú sumu vo výške XXXXX, určenú na všeobecne prospešné účely - na pomoc poškodeným trestnými činmi.

Táto suma je primeraná závažnosti spôsobeného prečinu.

Obvinený a poškodený s takýmto spôsobom vybavenia veci vyslovili súhlas.

Vzhľadom na povahu a závažnosť spáchaného prečinu, na mieru, akou bol prečinom dotknutý verejný záujem, so zreteľom na doterajší život obvineného a na jeho osobné a majetkové pomery som dospel k záveru, že takýto spôsob vybavenia veci bude mať na obvineného pozitívny vplyv.

	Preto bolo nutné rozhodnúť tak, ako je to uvedené vo výrokovej časti toho uznesenia.
Poučenie: 
	Proti tomuto uzneseniu  zákon sťažnosť nepripúšťa..

JUDr. Milan Karas
prokurátor